Atle Nielsen

Atle Nielsen (født 1956) er en norsk journalist, programleder, forfatter og sportskommentator. Han har utgitt flere bøker og ledet tv-programmer på både NRK, TV 2 og TV 3.  

 Utdannelse og yrkesliv 
Nielsen er utdannet cand.mag. med mellomfag i historie, mellomfag sammenliknende politikk og mellomfag litteraturvitenskap fra Universitetet i Oslo og Bergen. Han har også fransk språkskole og kurs i journalistikk.

Etter endt utdannelse i 1983 begynte han å arbeide som journalist i ungdomsbladet Det Nye og ble medeier i den nyetablerte tv-kanalen Janco Visjon. Siden har han jobbet i aviser, ukeblader, TV og radio, stort sett med tittelen «frilanser». I 1987 begynte han i NRK. Her ledet han radioprogram som Nitimen og Reiseradioen, samt flere morgensendinger i NRK Hordaland. Han kåserte også hyppig i Ungdommens radioavis og i Som dagene går om morgenen på slutten av 1980-tallet.

Da TV 2 etablerte seg i Bergen i 1992, begynte han i kanalens sportsredaksjon. Men han var også med i andre sammenhenger, blant annet som programleder for God ettermiddag, Norge, Sommerredaksjonen og God morgen Norge. Han sluttet i TV 2 i 1999.

I 1999 gikk han til TV3 hvor han frem til 2002 ledet flere sendinger fra Mesterligaen. Etter det returnerte han til NRK hvor han blant annet var med og ledet radioprogrammer som Herreavdelingen, Nitimen, Nattradioen, Popquiz, Førjulskveld, Seinkveld og etterhvert sitt eget program Nielsen (på P1+). 

Siden 2013 har han, sammen med Vebjørn Rogne, drevet nettavisen BOK365 og bokbransjebladet Bok & Samfunn. 

Nielsen har utgitt flere bøker. Mange av dem om sport, men også flere quizbøker og ungdomsromaner. 

Han er bosatt i Bergen. 

 Familie 
Nielsen er sønn av Aslaug Josefine Becker Nielsen  og visekunstner Otto Nielsen. Han er bror av TV-regissør og manusforfatter Ann-Cathrin Ramberg.

 Bibliografi 
 Fra Wirkola til Wagstaffe : 199 idrettshelter uten hjelm, høydehus og slankepiller. Schibsted. (2001) 
 Rosenborg - en norsk drøm i Champions League, Dinamo Forlag (2003)
 144 ting du ikke trenger å vite om film, sakprosa, Schibsted (2004)
 Nielsens verden, dokumentar og historie, Kunnskapsforlaget (2005)
 Tour de France (medforfatter), sakprosa, Schibsted (2006)
 Hem til Bergen, dokumentar og historie, Schibsted (2007)
 Sportsklubben Brann -100 år med tro, håp og kjærlighet, dokumentar og historie, Schibsted (2008)
 Vikinger 1 – Hedenske menn, ungdomsbok, Schibsted (2008)
 Norsk fotballhår – fra Tippen Johansen til Daniel Braaten (Medforfatter) humor, Schibsted (2009)
 Hytteboken (2010)
 Quizbibelen (2011)
 God bedring! (2012)
 Elvis likte ikke fisk og 999 andre ting du ikke trenger å vite, humor, Schibsted (2012)
 Vikinger 2 – Ropene fra Valhall, ungdomsbok, Schibsted (2013)
 Den store boka om Morgan Kane, sakprosa, Aller (2014)
 Hyttequiz (2014)
 Vikinger 3 – Røverne fra nord, ungdomsbok, Vigmostad & Bjørke (2016)
 Julequiz (2016)
 Norges fotoalbum 1930-1939, fotobok med kommentarer (bidragsyter) (2017)
 Norges fotoalbum 1970-1979, fotobok med kommentarer (bidragsyter) (2017)
 Den store boken om tog (2018)
 Norges fotoalbum 1940-1949, fotobok med kommentarer (bidragsyter) (2018)
 Norges fotoalbum 1950-1959, fotobok med kommentarer (bidragsyter) (2018)
 Norges fotoalbum 1960-1969, fotobok med kommentarer (bidragsyter) (2018)
 Norges fotoalbum 1980-1989, fotobok med kommentarer (bidragsyter) (2018)
 En for laget, sportsbok om Ole Gunnar Solkjær og hans tid som trener i Manchester United (sammen med Øyvind Alsaker) (2019)
 Norges fotoalbum 1990-1999, fotobok med kommentarer (bidragsyter) (2019)
 Nielsen og Øverlis ultimate pubquiz (sammen med Frode Øverli) (2020)
 Elefanter kan ikke hoppe. Og 444 andre ting du ikke trenger å vite (Vigmostad & Bjørke) (2020)
Ett blod, krimroman (Goliat Forlag) (2020)

 Referanser 

 Eksterne lenker 
 Hjemmeside (arkivert)

Kategori:Norske sportsjournalister
Kategori:Norske TV-programledere
Kategori:Norske radioprogramledere
Kategori:Norske sakprosaforfattere
Kategori:Programledere for NRK Radio
Kategori:Programledere for TV 2
Kategori:Programledere for Viasat
Kategori:Personer fra Oslo